
РАЙОННА ПРОКУРАТУРА – РУСЕ

РАЙОННА ПРОКУРАТУРА – РУСЕ ОБЯВЯВА КОНКУРС за заемане на 1 (една) щатна бройка за длъжността „СЪДЕБЕН ДЕЛОВОДИТЕЛ“ в СЪДЕБНИЯ РАЙОН НА РАЙОННА ПРОКУРАТУРА – РУСЕ, при условията на чл. 67, ал. 1, т. 1 от КТ. Конкурсът да се проведе с кандидати, които отговарят на следните условия:

Основни изисквания: Кандидатът да е лице, което:
· има българско гражданство, гражданин е на друга държава – членка на ЕС, на друга държава – страна по Споразумението за Европейското икономическо пространство, или на Конфедерация Швейцария;
· е навършило пълнолетие;
· не е поставено под запрещение;
· има минимална степен на завършено образование – средно;
· има минимален трудов стаж и професионален опит – 3 години;
· не е осъждано на лишаване от свобода за умишлено престъпление от общ характер;
· притежава необходимите професионални и нравствени качества;
· да отговаря напълно на изискванията за несъвместимост по чл. 340а, ал. 2 от ЗСВ;
· не е лишено по съответен ред от правото да заема определена длъжност.
Специфични изисквания: 
· компютърна грамотност – MS Office (Word, Excel, Outlook), Internet;
· работа със стандартно офис-оборудване;
· умение за работа с граждани;
· добра писмена и езикова култура;
· умение за работа в екип;
· комуникативност, организираност и експедитивност.

Описание на длъжността: Съдебният деловодител приема и регистрира входящата кореспонденция. Образува в дела и преписки разпределените входящи документи. Извършва вписвания в съответните деловодни книги и в Унифицираната информационна система (УИС) на Прокуратурата на Република България. Предава на прокурорите разпределения доклад. Следи служебно за изтичане на съответните процесуални срокове и уведомява за това прокурорите. Отговаря за подреждането и съхраняването на делата в деловодството. Предоставя справки по делата и преписките. Подготвя и изпраща до съответната инстанция делата и преписките, по които са постъпили жалби. Предава в архив приключените дела и преписки. 

Конкурсът ще се проведе на три етапа: 
Първи етап – по документи:
Конкурсната комисия разглежда постъпилите заявления, като преценява дали представените документи удостоверяват изпълнението на изискванията за заемане на длъжността. До участие в конкурса се допускат кандидатите, които напълно отговарят на изискванията, посочени в обявата.
- в списъка на допуснатите кандидати се посочва датата на провеждане на втория етап на конкурса (не по-рано от 14 дни от изнасянето на списъка), началния час и мястото за провеждането му.
- в списъка на недопуснатите до конкурса кандидати се посочват основанията за недопускането им. Недопуснатите кандидати се уведомяват писмено, като се посочват съображенията за недопускането им.
Недопуснатите кандидати могат да подадат възражение до административния ръководител в 7-дневен срок от получаване на съобщението. Жалбата не спира конкурсната процедура.
Конкурсът ще се проведе и при един допуснат кандидат.

Втори етап – решаване на тест:
На допуснатите кандидати ще бъде раздаден предварително отпечатан за всеки един от тях идентичен тест. Тестът съдържа 30 (тридесет) въпроса, които касаят длъжността, за която се кандидатства и свързаната с това нормативна уредба (Етичен кодекс, ПАПРБ, ЗСВ), както и въпроси относно проверка на общата култура на кандидатите. Време за решаване на теста – 60 минути. Всеки верен отговор носи по 2 точки. При частичен отговор, с който се изпълнява 50% от заданието, се присъжда 1 точка. Въпрос без отговор или с грешен отговор – 0 точки. Максималният брой точки е 60. Всяка точка се приравнява на 0,10 с цел определяне на оценка по шестобалната система, като резултат до 29 точки се оценява с оценка „слаб 2“. 
[bookmark: _GoBack]До трети етап се допускат кандидатите, получили оценка над „добър 4“. При равна оценка до събеседване се допускат всички кандидати с еднакви резултати.

Трети етап – практическа задача и събеседване:
Събеседването се извършва по реда на входящите номера на подаване на документите за участие в конкурса.
Всеки кандидат ще разполага с определено време за изготвяне на документ в Word, от който да са видни компютърната му грамотност, както и езиковата и писмена култура.
С кандидатите ще се проведе събеседване относно личната мотивация за работа, готовност за поемане на допълнителни трудови ангажименти, способност за работа в екип и други качества, необходими за заемане на длъжността.
При третия етап кандидатите ще се оценяват по шестобалната система (от „слаб 2“ до „отличен 6“ във възходящ ред). Всеки член от комисията поставя оценка на практическата задача и представянето на кандидата от събеседването. Крайната оценка от третия етап се формира като средноаритметична оценка от оценките на членовете на комисията.
Окончателната оценка от конкурса се формира като средноаритметично число от получените крайни оценки от втория и третия етап, като се класират само тези кандидати, получили оценка най-малко 4,50. 
Въз основа на получената крайна оценка, комисията извършва класиране на кандидатите. Комисията заседава в пълен състав и взема решения с обикновено мнозинство. В 3-дневен срок от приключване на конкурса, комисията представя на административния ръководител протокол от проведения конкурс и документите на класираните кандидати. 
Със заповед на административния ръководител на РП – Русе, се определя лицето, класирано на първо място, за спечелило конкурса. При неявяване на лицето, класирано на първо място в 14-дневен срок от получаване на писмената покана, ще бъде поканено лицето, класирано на второ място.

Кандидатите лично или чрез пълномощник следва да представят следните документи:
	1) Писмено заявление; 
	2) Автобиография – тип СV; 
	3) Декларация по чл. 95, ал. 2, т. 1 от ПАПРБ вр. чл. 340а, ал. 1 от ЗСВ; 
	4) Копия от документи за придобита образователно – квалификационна степен, собственоръчно заверени; 
	5) Копия от документи, удостоверяващи трудов стаж и професионален опит, собственоръчно заверени; 
	6) Медицинско свидетелство за работа; 
	7) Медицинско свидетелство, че лицето не страда от психическо заболяване; 
	8) Други документи, свързани с изискванията за заемане на длъжността – по преценка на кандидата. 
	Декларация по чл. 92, ал. 1 от ПАПРБ се подава от лицето, избрано в конкурсната процедура.
От кандидата не се изисква представянето на свидетелство за съдимост. Същото ще бъде получено служебно по електронен път от Министерство на правосъдието. При неиздаване на електронно свидетелство за съдимост от МП, от кандидатите ще бъде изискано да представят такова, издадено по общоустановения ред. 
	
	Документите на кандидатите се приемат в Районна прокуратура – Русе, Съдебна палата, ет. 2, ст. 2, в 30-дневен срок от деня, следващ публикуването на обявата за конкурса във вестник „Утро“, до 13.11.2026 год., включително. Обявата е публикувана на 14.10.2026 год.
	
Длъжностната характеристика за конкурсната длъжност е на разположение за запознаване на всеки кандидат при подаване на документите.
	
Всички съобщения във връзка с конкурса се обявяват на информационното табло в Съдебната палата и на интернет страницата на Районна прокуратура – Русе: http://www.prb.bg/bg/rpruse/konkursi.

